Эллери Кларк

Эллери Хардинг Кларк (, 1874 оны 3 сарын 13 – 1949 оны 2 сарын 17) нь Америкийн Нэгдсэн Улсын хөнгөн атлетикч байв. Тэрээр орчин үеийн анхны олимпын наадамд өндрийн харайлт, уртын харайлтын төрөлд аваргалжээ.

Biography
Массачусеттс муж улсын Ийст Роксбүрид төрсөн тэрээр одоогоор өндрийн болон уртын харайлтын 2 төрөлд олимпын аварга болсон цорын ганц хүн юм. 1896, онд Афин хотноо орчин үеийн анхны олимп зохион байгуулагдахад Харвардын Их Сургуулийн оюутан байсан Кларк амжилттай суралцдаг байсан учраас Харвардын ИС-ийн өөр нэг оюутан, олимпын аварга болсон Жеймс Конноллигаас ялгаатай нь сургуулиасаа чөлөө авч чадсан гэдэг. Кларк нь 1893-аас 1912 оны хооронд тэмцээн уралдаануудад өндөр түвшинд оролцож байжээ.

Кларк уртад харайхдаа малгайгаараа үсрэх газартаа тэмдэг тавьдаг зуршилтай байв. Эхний 2 удаад шүүгч (Грекийн хаан I Константин) түүний малгайг авч тавьснаас болоод харайлтаа амжилтгүй гүйцэтгэсэн хэдий ч 3 дахь оролдлогоо малгайны тусламжгүйгээр амжилттай хийсэн нь алтан медаль хүртэхэд хангалттай байв. Тэр 6.35 метр харайжээ. Дараа нь өндрийн харайлтад 1.81 метр дээгүүр давж түрүүлсэн байна. Удаах байранд орсон АНУ-ын Коннолли болон Роберт Гарретт нар дөнгөж 1.65 метр дээгүүр давжээ. Кларк мөн бөөрөнцөг түлхэлтийн төрлөөр оролцсон бөгөөд 7 хүнээс сүүлийн гуравт оржээ.

Тэрээр харайлтын төрлөөр улсынхаа аварга болж үзээгүй аж.

Эллери мөн 1904 оны Сент-Луйсын олимпод декатлон буюу арван төрөлтийн төрлөөр өрсөлджээ. Тэр 5 төрлийн дараа бронхитоос болж тэмцээнийг орхисон ч эцсийн дүнгээр 6-р байрт орсон юм.

Кларк 1991 онд АНУ-ын хөнгөн атлетикийн алдрын танхимд багтжээ.

 Цахим холбоос 
 АНУ-ын хөнгөн атлетикийн алдрын танхим

Ангилал:АНУ-ын олимпын аварга
Ангилал:АНУ-ын уртын харайгч
Ангилал:АНУ-ын өндрийн харайгч
Ангилал:Уртын харайлтын олимпын аварга
Ангилал:Өндрийн харайлтын олимпын аварга
Ангилал:АНУ-ын олимпын оролцогч
Ангилал:1896 оны зуны олимпод оролцогч
Ангилал:1904 оны зуны олимпод оролцогч
Ангилал:Америкчууд
Ангилал:1874 онд төрсөн
Ангилал:1949 онд өнгөрсөн